ביום חגיגי ושמח זה, באחד בשבת, ביום השמונה-עשר לחודש תמוז בשנת חמשת אלפים ושבע מאות ושבעים ושמונה לבריאת העולם למנין שאנו מונים כאן, בעיר לוס אנג'לס שבמדינת קליפורניה, נכנסו בברית הנישואין הקדושה

הכלה \_\_\_\_\_\_\_\_\_\_\_

והחתן \_\_\_\_\_\_\_\_\_\_\_

תחת החופה, אנו מתחייבים זו בפני זה לקיים בינינו אהבה, אמון וכבוד הדדיים מעת זריחת החמה ועד שקיעתה; כשם שהתחלפות העונות מובילה לחיים מחודשים ולצמיחה, כך השנים החולפות תובלנה להתחדשות מתמדת של מה שמחבר בינינו.

אנו זו לזה רעים בלב ובנפש; הנך תקוותיי, חלומותיי, ההווה שלי ועתידי. אנו מעניקים עצמנו זו לזה באהבה ובחברות. אנו מתחייבים להוקיר, לכבד ולתמוך זו בזה באמונה שלמה ובאהבה. אנו מבטיחים להיות תמיד זו לצד זה; להיות מקור שמחה האחת לליבו של השני ומקור הזנה האחת לנשמתו של השני; לעזור זו לזה לחשוף את הצדדים הטובים ביותר הקיימים בשנינו, ולצחוק יחד בזמנים הטובים וברגעים הקשים.

אנו מבטיחים להקים בית שיהיה שופע אהבה, שמחה ושחוק. אנו מבטיחים לנהל חיים של למידה, דיון, והרפתקאות, הן כישויות נפרדות והן כבני זוג. אנו מבטיחים לתמוך זו בזה ולעודד זו את זה להגשים את תקוותינו ולמלא את הבטחות חיינו, ביחד ולחוד.

בכל זמן ובכל מקום, לעולם לא יהיה עוד סיפור כשלנו.

בריתנו הקדושה שרירה וקיימת.

הכלה \_\_\_\_\_\_\_\_\_\_\_\_

החתן \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_